**Образац 12**

ЈКП ВОДОВОД ЗЛАТИБОР ЧАЈЕТИНА

Александра Карађорђевића 6а Ч а ј е т и н а

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2018. до 31.12.2018.

Чајетина, 29.01.2019.

**I ОСНОВНИ СТАТУСНИ ПОДАЦИ**

Пословно име: ЈКП ВОДОВОД ЗЛАТИБОР

Седиште: ЧАЈЕТИНА, А.КАРАЂОРЂЕВИЋА 6А

Претежна делатност: сакупљање,пречишћавање и дистрибуција воде /3600/

Матични број: 20302976

ПИБ:105060489

Надлежно министарство:

Делатности јавног предузећа су:

36.00 - сакупљање,пречишћавање и дистрибуција воде (претежна делатност);

Предузеће може обављати и следеће делатности:

37.00 - уклањање отпадних вода,

42.21 - изградња цевовода,

43.22 - постављање водоводних и канализационих цеви,

42.99 - изградња осталих непоменутих грађевина,

43.12 - припрема градилишта,

43.99 - остали непоменути специфични грађевински радови,

45.20 - одржавање и поправка моторних возила,

49.41 - друмски превоз терета,

82.99 - остале услужне активности подршке пословања.

Годишњи програм пословања за 2018. годину усвојен је на седници надзорног одбора 18.12.2017. године - Одлука бр. 4442-2/17.

Сагласност на годишњи програм пословања за 2018.г. дата је од стране СКУПШТИНЕ ОПШТИНЕ ЧАЈЕТИНА 28.12.2017.године - Решење број 02-133/2017-01.

Измена програма пословања за 2018. годину извршена је на седници надзорног одбора 23.08.2018.године – Одлука број:2731-2/18. на коју је сагласност дата од стране СКУПШТИНЕ ОПШТИНЕ ЧАЈЕТИНА 13.09.2018.године – Решење број: 02-56/2018-01.

**II ОБРАЗЛОЖЕЊЕ ПОСЛОВАЊА**

У периоду 01.01.2018. до 31.12.2018. године ово предузеће је обављало своју основну делатност( сакупљање, пречишћавање и дистрибуција воде) и ови приходи чине 52,73% од укупно остварених прихода у овом периоду. У плану за целу пословну 2018. годину ови приходи имају учешће од 49,29%.

Остали планирани приходи остварени су у складу са могућностима и условима пословања у току пословне 2018. године.

1. БИЛАНС УСПЕХА

Пословни приходи у износу од 253.397 хиљада динара обухватају приходе од основне делатности 142.308 хиљада динара , а остало су приходи од грађевинских радова,прикључака на месне водоводе , зимског одржавања , услуге обједињене наплате комуналних услуга , приходи по основу државних давања и условљених донација. Примљена донација у 2018. години за изградњу постројења за отпадне износи 20.311 хиљада динара.

Пословни расходи укупно износе 225.297 хиљада динара од чега су трошкови зарада и остали лични расходи 81.995 хиљада динара, амортизација 23.455 хиљада , материјал 50.291 хиљада динара, гориво и енергија 26.408 хиљада динара , производне услуге 26.205 хиљада динара , нематеријални трошкови 16.943 хиљада динара. Остварен је пословни добитак у износу од 28.100 хиљада динара. У овој години остварен је добитак из финансирања у износу од 4.116 хиљадa динара , а узимајући у обзир и остале расходе од 1.148 хиљада динара , остале приходе од 3.024 хиљада динара, расходе од усклађивања вредности имовине 10.504 хиљада динара, приходе од усклађивања вредности имовине 8.692 хиљада динара , расход из ранијег периода 10 хиљада динара, укупан добитак 01.01.2018.-31.12.2018. године износи 32.270 хиљаде динара пре опорезивања. Финансијски резултат је утврђен на основу документације која је достављена на књижење до почетка израде кварталног извештаја. Напомињемо да су следећи трошкови за које није достављена документација на књижење процењени и укључени у овај извештај: тошкова електричне елергије за месец децмбар(1.500 хиљада), утрошак хемикалија за децембар на Постројењу за прераду воде (600 хиљада) и трошкови материјала утрошеног за одржавање цевовода (900 хиљада).

За потребе овог извештаја порески расход је процењен на 6.000 хиљада динара, а тачан износ биће утврђен када се заврше сва књижења за 2018. годину и састави порески биланс.

2. БИЛАНС СТАЊА

Укупна актива и пасива на крају четвртог квартала 2018.г. износе 747.631 хиљаде динара.

У активи стална имовина износи 613.593 хиљада динара и представља вредност ове имовине након увећања по основу набавке опреме у 2018 и обрачуна амортизације 31.12.2018.г. У вредност сталне имовине укључен је и плаћен, а необрачунат аванс за постројење за отпадне воде (19.017 хиљада). Обртна имовима износи 134.038 хиљада динара .

У пасиви капитал износи 568.266 хиљада, дугорочна резервисања и обавезе 20.515 хиљада, краткорочне обавезе 149.467 хиљада динара , одложене пореске обавезе 9.383 хиљаде динара.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода веће је у односу на планом предвиђено. Планирано је 2.800 хиљада динара , а стање на дан 31.12.2018.г. је 21.783 хиљада динара. У току овог периода остварен је нето прилив у износу од 1.744 хиљада динара, па са готовином на почетку обрачунског периода (20.039) стање готовине 31.12.2018.г. износи 21.783 хиљада динара.

4. ТРОШКОВИ ЗАПОСЛЕНИХ

Трошкови зарада запослених у од 01.01.-31.12.2018. су у планираним оквирима за ову годину , (трошкови зарада су остварени 82,78 % у односу на планиране на годишњем нивоу).

Накнаде по уговору о привременим и повременим пословима остварени су 54,28%, накнаде члановима надзорног одбора остварени су 71,69%, путни трошкови запослених остварени су 88,47%, дневнице за службено путовање остварене су 66,88%, накнаде трошкова на службеном путу остварене су 52,30%, отпремнине (технолошки вишак) остварене су 107,22%, јубиларне награде остварене су 53,60%, солидарна помоћ за ублажавање неповољног материјалног положаја запослених остварена је 84,00%, а све у односу на планирано на годишњем нивоу. Сви ови трошкови су и у планираним оквирима, осим трошкова за исплату отпремнина по основу технолошког вишка.

5. ДИНАМИКА ЗАПОСЛЕНИХ

Планирано је да је на крају 2018 године број запослених на неодређено време 75, број запослених на одређено време 9. Остварено је 74 запослених на неодређено време и 10 запослених на одређено време.

6. КРЕТАЊЕ ЦЕНА ПРОИЗВОДА И УСЛУГА

Цене услуга у овом периоду нису мењане, у односу на претходну пословну годину.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У периоду 01.01.2018. до 31.12. 2018. године из буџета општине Чајетина примљена су наменска средства за финансирање изградње постројења за пречишћавање отпадних вода у износу од 78.754.718,46 динара што је у пословним књигама евидентирано као повећање државног капитала, а у складу са закљученим уговором.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде и средства за хуманитарне сврхе.

Трошкови репрезентације у овом периоду су остварени 95,26% у односу на планиране на годишњем нивоу.

Трошкови за рекламу и пропаганду остварени су 66,63% у односу на планиране на годишњем нивоу.

У овом периоду за хуманитарне сврхе уплаћено је 49 хиљада динара, 16,33% од планираног.

9. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у овом периоду може се видети која је опрема набављена и у ком износу. Опрема чија је набавка планирана у овој години, а није реализована , набавке су обухваћене планом за наредну пословну годину у складу са потребама и могућностима предузећа.

**III ЗАКЉУЧНА РАЗМАТРАЊА И НАПОМЕНЕ**

На основу анализе и разматрања кретања свих појединачних ставки прихода и расхода као и ставки биланса стања и токова готовине, предузеће своје активности у наредноим пословним годинама мора усмерити у правцу унапређења и побољшања у сегментима за које утврди да је то потребно, а све у циљу да се реализују усвојени програми пословања.

Датум: 29.01.2019. \_\_\_\_\_\_\_\_\_\_\_\_\_\_\_\_\_\_

Потпис и печат